《次韵叙别和答》
宋代·洪朋

顾曲周郎不姓庞，也寻马祖到禅窗。谈功不见令人瘦，句法重来受我降。

今日茶香聊对榻，异时酒泛满盈缸。相期直到无心处，彷佛还须似帝江。

作者简介：宋洪州南昌人，字龟父。黄庭坚甥。两举进士不第，终身布衣。工诗，庭坚称其笔力扛鼎，与弟洪刍、洪炎、洪羽俱有才名，号四洪。年仅三十八而卒。有《洪龟父集》。